Osnovna glazbena škola Lovro pl. Matačić Omiš

Punta 1

21310 Omiš

Županija: SPLITSKO-DALMATINSKA, Grad/općina: OMIŠ

RKP: 48937

Matični broj: 04429931

OIB: 61560026399

Razina: 31-proračunski korisnik JLP(R)S koji obavlja poslove

 u sklopu funkcije koje se decentraliziraju

Šifra djelatnosti: 8520-osnovno obrazovanje

Razdjel: 000

KLASA: 400-04/24-01/1

URBROJ: 2155-1-12-03-24-1

Omiš, 29. siječnja 2024.

**BILJEŠKE UZ FINANCIJSKI IZVJEŠTAJ ZA RAZDOBLJE**

**1.1.2023. – 31.12.2023.**

Temeljem Pravilnika o financijskom izvještavanju u proračunskom računovodstvu- članka 134. stavka 2. Zakona o proračunu (»Narodne novine«, br. 144/21) dajemo sljedeće bilješke za razdoblje siječanj - prosinac 2023. godine.

Osnovna glazbena škola osnovala se 3. 9.2015. godine izdvajanjem iz Centra za kulturu Omiš te financijski samostalno posluje od 1.10.2015.

Osnivač glazbene škole Lovro pl. Matačić Omiš je Grad Omiš, a ravnatelj je Davor Jelavić Šako. Škola se financira iz prihoda iz nadležnog proračuna za financiranje rashoda poslovanja (proračun SDŽ), iz pomoći proračunskim korisnicima iz proračuna koji im nije nadležan, vlastitih prihoda, prihoda po posebnim propisima i od tekućih i kapitalnih donacija.

**1. Bilješke uz Izvještaj o prihodima i rashodima, primicima i izdacima**

 **za razdoblje 1.1.-31.12.2023.**

***Ukupni prihodi poslovanja iznose 762.204,75 eura****, a odnose se na:*

* Tekuća pomoć iz državnog proračuna proračunskim korisnicima proračuna JLP(R)S za ukupne rashode u iznosu od 657.030,50 eura
* Tekuća pomoć proračunskim korisnicima iz proračuna JLP(R)S koji im nije nadležan- pomoć Grada Omiša u iznosu od 6.600,00 eura
* Prihodi po posebnim propisima iznose 51.649,91 eura, a ostvareni su od naplate participacije roditelja učenika Škole, polaznika početničkog solfeggia i glazbenog vrtića te najma instrumenata.
* Prihod od tekućih donacija od ostalih subjekata izvan općeg proračuna u iznosu od 2.184,53 eura
* Prihodi od kapitalnih donacija ostvareni su u ukupnom iznosu 200,00 eura, donirana nam je truba Yamaha YTR136
* Prihodi iz nadležnog proračuna Splitsko-dalmatinske županije za financiranje materijalnih rashoda ostvareni su u iznosu od 44.539,80 eura
* Prihod od financijske imovine ostvaren je u iznosu od 0,01 eura.

U odnosu na prethodnu godinu vidljivo nam je **povećanje ukupnih prihoda za 23,1%.**

 Gledajući kretanja pojedinačno po izvorima financiranja vidljivo nam je povećanje prihod za posebne namjene za **2,5%** koje proizlazi iz povećanja broja učenika.

Na početku izvještajnog razdoblja Školu je pohađalo 228 učenika (193 učenika su plaćala punu participaciju, 33 učenika su plaćala participaciju umanjenu za 50%, a 2 učenika nisu plaćala participaciju jer su ostvarili pravo umanjenja od 100%), dok se na kraju izvještajnog razdoblja taj broj povećao na 240 učenika (202 učenika su plaćala punu participaciju, 31 učenik je plaćao participaciju umanjenu za 50%, a 7 učenika ne plaćaju participaciju jer su ostvarili pravo umanjenja od 100%).

Na početku izvještajnog razdoblja Školu je pohađalo 12 polaznika početničkog solfeggia (7 polaznika su plaćala punu participaciju, 3 polaznika su plaćala participaciju umanjenu za 50%, a 2 polaznika nisu plaćala participaciju jer su ostvarili pravo umanjenja od 100%), dok je na kraju izvještajnog razdoblja 17 polaznika (13 polaznika plaća punu participaciju, 3 polaznika plaćaju participaciju umanjenu za 50%, a 1 polaznik ne plaća participaciju jer je ostvario pravo umanjenja od 100%).

Prethodne godine nije se održavao glazbeni vrtić, dok ove godine on broji 22 polaznika (16 polaznika plaća punu participaciju, 5 polaznika plaćaju participaciju umanjenu za 50%, a 1 polaznik ne plaća participaciju jer je ostvario pravo umanjenja od 100%).

Na početku izvještajnog razdoblja 96 učenika plaća najam školskih instrumenata. Do kraja izvještajnog razdoblja taj broj je porastao za 2%..

Tekuće donacije povećale su se za **2,9%,** dok su se kapitalne donacije smanjile za **78,9%.** Prihod iz nadležnog proračuna za financiranje rashoda poslovanja (proračun SDŽ) povećao se za **46%**. Do ovako velikog povećanja dolazi zbog materijalnih troškova iz 12./2022. godine koji su uplaćeni na naš račun u siječnju 2023. Uspoređujući planirani proračun na početku i na kraju izvještajnog razdoblja dolazi do povećanja od 3,1% u odnosu na prošlogodišnji proračun. Kod pomoć iz proračuna koji nam nije nadležan dolazi do povećanja od **24%** iz proračuna MZO, te povećanja pomoći od Grada Omiša za **10,5%.**

Promatrajući omjer financiranje iz svih izvora vidljivo je da se škola najvećim dijelom financira iz pomoći MZO sa 86,2%, iz prihoda za posebne namjene sa 6,78%, iz prihoda nadležnog proračun (SDŽ) sa 5,84%, pomoći Grada Omiša sa 0,87% te donacijama sa 0,31%. Svi prihodi ostvareni su prema financijskom planu.

***Ukupni rashodi poslovanja iznose 751.251,19 eura****, a odnose se na:*

* Rashode za zaposlene u iznosu od 607.095,00 eura.
* materijalne rashode u iznosu od 141.601,78 eura.
* financijske rashode u iznosu od 2.554,41 eura.

U odnosu na prethodnu godinu vidljivo nam je povećanje rashoda za 21,9%.

**Kod rashoda za zaposlene** je vidljivo najveće povećanje te ono iznosi 136.213,04 eura što je 28,9% više u odnosu na prethodnu godinu, a proizlazi iz povećanja osnovice za obračun plaća zaposlenika, od plaće za lipanj do plaće za prosinac isplaćuje se privremenog dodatka na plaću u bruto iznosu od **98,17** eura mjesečno po zaposleniku, također dolazi i do povećanja božićnice s 232,26 eura na 300,00 eura i regresa sa 199,08 eura na 300,00 eura po zaposleniku. Prosječan broj zaposlenih je 28 osoba, dok je prosječan broj zaposlenih na osnovi sata rada 24 zaposlenika. U odnosu na prethodnu godinu dolazi do povećanja broja zaposlenika za 3,7%, te do povećanja satnica što je vidljivo iz prosječnog broja zaposlenika na osnovi sata rada gdje dolazi do povećanja za 14,3%.

**Kod materijalnih rashoda** vidljivo je ukupno smanjenje rashoda u iznosu od 460,42 eura što je 0,3% manje u odnosu na prethodnu godinu. Gledajući kretanja pojedinačno najveća povećanja su vidljiva kod naknada troškova zaposlenima za službena putovanja za 109,7%, naknade troškova osobama izvan radnog odnosa (roditelji koji učenike vode na natjecanje) vidljivo je povećanje 127,1%, povećanje reprezentacije za 134,40%, te povećanje rashoda za članarine za 75,2%. Najveća smanjenja vidljiva su kod rashoda za nabavku uredskog materijala gdje smanjenje iznosi 57,7%, kod troškova nabavke sitnog inventara vidljivo je smanjenje za 53,60%, trošak električne energije smanjen je za 17,6%, dok su usluge telefona, pošte i prijevoza smanjene za 32,10%. Ostale usluge koje se odnose na grafičke i tiskarske usluge, usluge kopiranja, film i izradu fotografija i sl. smanjene su za 59,30%.

**Kod financijskih rashoda** vidljivo je ukupno smanjenje rashoda u iznosu od 918,84 eura, što je 26,5% smanjenje u odnosu na prethodnu godinu. Gledajući kretanja pojedinačno, vidljivo je smanjenje od 29,8% kod troškova zateznih kamata jer je u 2023. ukupno isplaćeno zateznih kamata po pravomoćne presudama po tužbama za 5 zaposlenika radi isplate razlike plaće po povoljnijoj osnovici za razdoblje prosinac 2015. do siječnja 2017. godine dok je u prethodnoj godini isplaćeno za 8 zaposlenika. Koda bankarskih usluga i usluga platnog dolazi do povećanja u iznosu od 5,1%.

***Ukupni rashodi za nabavu nefinancijske imovine iznose 10.324,20 eura****, a odnose se na:*

Rashode za nabavu uredske opreme i namještaja u iznosu od 800,00 eura, opreme za održavanje i zaštitu u iznosu od 233,79 eura, te za rashode za nabavu glazbenih instrumenata u iznosu od 9.290,41 eura.

U odnosu na prethodnu godinu vidljivo nam je smanjenje rashoda za nabavku nefinancijske imovine za 53,8%.

Višak prihoda i primitaka raspoloživ u sljedećem razdoblju iznosi 6.824,54 eura što je 9,7% više u odnosu na prethodnu godinu, sadržan je od viška prihoda od donacija za projekte „Klarinetske klase“ u iznosu od 400,00 eura što će biti utrošeno kroz lipanj 2024., te od viška prihoda za posebne namjene u iznosu od 6.424,54 eura koji će biti utrošeni za nabavku instrumenata.

**2. Bilješke uz Bilancu na dan 31.12.2023. godine**

***Bilanca stanja imovine na dan 31.12.2023. godine iznosi 128.866,25 eura***, a sadrži:

postrojenje i opremu u iznosu od 49.650,96 eura, umjetnička djela u iznosu od 1.311,69 eura, sitni inventar u iznosu od 11.944,08 eura, novac u banci i blagajni u iznosu od 8.942,36 eura, potraživanja za refundacije HZZO-a u iznosu od 1.142,85 eura, potraživanja za prihode poslovanja (participacija za 12./2023.) u iznosu od 4.951,53 eura, te kontinuirane rashode budućih razdoblja u iznosu od 62.866,86 eura. Ukupni ispravak vrijednosti postrojenja i opreme iznosi 155.969,17 eura, dok ispravak vrijednosti sitnog inventara iznosi 11.944,08 eura. Obveze za rashode poslovanja iznose 66.127,54 eura.

Višak prihoda poslovanja iznosi 16.948,74 eura i odnosi se na preneseni višak iz prethodnih godina i višak prihoda u izvještajnom razdoblju.

Manjak prihoda od nefinancijske imovine u izvještajnom razdoblju iznosi 10.124,20 eura

Manjak prihoda od nefinancijske imovine u iznosu od 10.124,20 eura biti će podmiren iz viška prihoda poslovanja. Financijski rezultat nakon prebijanja manjka od nefinancijske imovine i viška prihoda poslovanja iznosi 6.824,54 eura te će biti raspoloživ u budućim razdobljima.

Izvanbilančni zapisi u iznosu od 29.258,11 eura odnose se na tuđu imovinu danu na korištenje (Projekt e-Škole) , te na potencijalne obveze po osnovi sudskih sporova u tijeku u iznosu od 1.836,39 eura.



**3. Izvještaj o rashodima prema funkcijskoj klasifikaciji za razdoblje 1.1.-31.12.2023.**

Izvještaj o rashodima prema funkcijskoj klasifikaciji prikazuje ukupni rashod poslovanja i rashode za nabavu nefinancijske imovine Škole u osnovnom obrazovanju u iznosu od 761.575,39 eura.

Povećanje u odnosu na prethodnu godinu iznosi 19,82%.

**4. Izvještaj o promjenama u vrijednosti i obujmu imovine i obveza za razdoblje 1.1.-31.12.2023.**

Promjene u obujmu nefinancijske nefinancijske imovine iznose 0,00 eura, nismo imali prijenosa nefinancijske imovine između subjekata u sustavu općeg proračuna.

**5. Izvještaj o obvezama za razdoblje 1.1.-31.12.2023.**

Stanje obveza na dan 1.1.2023. , a koje su podmirene u izvještajnom razdoblju, iznose 48.996,92 eura.

Stanje obveza na kraju izvještajnog razdoblja iznosi 66.127,54 eura te se odnose na nedospjele obveze za zaposlene (plaća za 12./2023.) u iznosu od 60.969,20 eura, obveze za materijalne rashode u iznosu od 2.565,27 eura, te obveze za povrat u proračun u iznosu od 2.593,07 eura. Škola nema dospjelih obveza.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Voditeljica računovodstva ravnatelj

 Jelka Popović, bacc.oec. Davor Jelavić Šako, prof.